amanoisuno/poet huggingface dataset:
龍池篇 薑晞
靈沼縈回邸第前，浴日涵春寫曙天。始見龍台升鳳闕，欲化帝圖從此受，正同河變一千年。
龍池篇 姜皎
龍池初出此龍山，常經此地謁龍顏。日日芙蓉生夏水，願似飄颻五雲影，從來從去九天關。
奉和聖制龍池篇 蔡孚
帝宅王家大道邊，神馬潛龍湧聖泉。昔日昔時經此地，莫疑波上春雲少，只為從龍直上天。
打球篇 蔡孚
德陽宮北苑東頭，雲作高臺月作樓。金錘玉鎣千金地，容色由來荷恩顧，意氣平生事俠游。共道用兵如斷蔗，奔星亂下花場裏，初月飛來畫杖頭。自有長鳴須決勝，
阮公體 徐晶
秦王按劍怒，發卒戍龍沙。雄圖尚未畢，海內已紛拏。黃塵暗天起，白日斂精華。唯見長城外，僵屍如亂麻。
同蔡孚五亭詠 徐晶
章奏中京罷，雲泉別業歸。拂琴鋪野席，牽柳掛朝衣。翡翠巢書幌，鴛鴦立釣磯。幽棲可憐處，春事滿林扉。
蔡起居山亭 徐晶
文史歸休日，棲閑臥草亭。薔薇一架紫，石竹數重青。垂露和仙藥，燒香誦道經。莫將山水弄，持與世人聽。
送友人尉蜀中 徐晶
故友漢中尉，請為西蜀吟。人家多種橘，風土愛彈琴。水向昆明闊，山連大夏深。理閑無別事，時寄一登臨。
贈溫駙馬汝陽王 徐晶
疇昔承餘論，文章幸濫推。夜陪銀漢賞，朝奉桂山詞。梁邸調歌日，秦樓按舞時。登高頻作賦，體物屢為詩。連騎長楸下，浮觴曲水湄。北堂留上客，南陌送佳期。憶昨陪臨泛，於今阻宴私。再看冬雪滿，三見夏花滋。都尉朝青閣，淮王侍紫墀。甯知倦游者，華髮老京師。
邊詞 張敬忠
五原春色舊來遲，二月垂楊未掛絲。即今河畔冰開日，正是長安花落時。
戲詠 張敬忠
有意嫌兵部，專心望考功。誰知腳蹭蹬，幾落省牆東。
題巴州光福寺楠木 史俊
近郭城南山寺深，亭亭奇樹出禪林。結根幽壑不知歲，經行綠葉望成蓋，宴坐黃花長滿襟。此木嘗聞生豫章，會待良工時一眄，應歸法水作慈航。